OpenLLM-France/wikimedia huggingface dataset:
# Aura Lolita Chávez Ixcaquic

Aura Lolita Chávez Ixcaquic (Guatemala, 1972), coneguda com Lolita'', és una activista dels drets de les dones i líder indígena guatemalenca, referent internacional de la lluita per preservar els recursos naturals. Està amenaçada de mort al seu país i resideix refugiada al País Basc des 2017.
Chávez és originària dels territoris de l'oest de Guatemala. És membre de Consell de Pobles K'iche's per la Defensa de la Vida, Mare Natura, Terra i Territori (CPK) del poble quitxé fundat el 2007 per enfrontar els efectes del tractat de lliure comerç entre Amèrica Central i els Estats Units. Aquesta organització es defineix com un conjunt de comunitats que s'han organitzat per defensar els seus territoris, el seu dret d'autodeterminació i també els drets a la vida tal com la desitgen els pobles indígenes. Milita igualment contra les violències contra la dona.
El 4 de juliol de 2012 va assistir a una manifestació pacífica contra l'alcalde de Santa Cruz del Quiché, membre del Partit Patriota. De tornada, el seu autobús va patir una emboscada per un grup d'homes armats amb matxets, ganivets i de bastons. Quatre dones van ser ferides. El 7 de juny de 2017 va ser amenaçada de mort.
L'octubre de 2017 el Parlament Europeu va incloure Chávez entre els tres finalistes del Premi Sàkharov a la Llibertat de Consciència. El gener de 2018 va rebre el Premi Ignacio Ellacuría de cooperació per al desenvolupament per la seva defensa dels pobles indígenes.

## Referències

* ↑ «Maya K’iche’ Leader Says No to Violence against Women | JASS (Just Associates)» (en anglès). justassociates.org. Arxivat de l'original el 2017-10-26. [Consulta: 20 maig 2018].
* ↑ «Aura Lolita Chávez, indígena guatemalteca candidata al Premio Sajarov». [Consulta: 26 maig 2018].
* ↑ «Une défenseure des peuples indigènes du Guatemala, finaliste d'un prix Sakharov 2017 politisé par la droite». [Consulta: 20 maig 2018].
* ↑ «Intimidation et menaces de mort envers Aura Lolita Chávez» (en francès). , 20-06-2017 [Consulta: 20 maig 2018].
* ↑ «[23/06/2016 Aura Lolita Chávez Ixcaquic | Business & Human Rights Resource Centre]» (en anglès). www.business-humanrights.org. [Consulta: 20 maig 2018].
* ↑ «Le Parlement européen décerne son prix Sakharov 2017 à l'opposition vénézuélienne» (en francès). Le Monde.fr. [Consulta: 20 maig 2018].
* ↑ «Lolita Chávez, premio Ignacio Ellacuría por su defensa de los pueblos indígenas» (en castellà). [Consulta: 26 maig 2018].

## Enllaços externs

* Vídeo d'Euronews sobre Aura Lolita Chávez, com a finalista del Premi Sàkharov .
* Entrevista amb Lolita Chávez, del CPK de Guatemala .
* Entrevista a Lolita Chávez per Sandra Sabatés a Mujer tenía que ser (26/07/2018)
# Edifici al carrer del Forn, 8 (Albesa)

L'Edifici al carrer del Forn, 8 és una obra d'Albesa (Noguera) inclosa a l'Inventari del Patrimoni Arquitectònic de Catalunya.

## Descripció

Construcció de planta aproximadament rectangular. La porta és de pedra de gres i d'arc de mig punt. Les finestres són allindades i de la mateixa pedra.
L'accés a la finca és realitza per la plaça major.

## Història

Actualment forma una sola propietat amb la casa del costat que dona a la plaça major i serveix de magatzem als propietaris.

## Referències

* 1 2 3
# Atemptat contra José Canalejas

L'atemptat contra José Canalejas va tenir lloc el 12 de novembre del 1912 a la Puerta del Sol, a Madrid.

## Els fets

El president del Consell de Ministres i líder del Partit Liberal José Canalejas va ser atacat mentre mirava els llibres exposats a l'aparador de la Llibreria San Martín, a la cantonada de la Puerta del Sol amb el carrer Carretas, en ple centre de Madrid. L'agressor, Manuel Pardiñas, que no figurava en el registre policial dels anarquistes fitxats, li disparà tres trets per l'esquena. Només el tercer va tocar Canalejas, qui va morir de manera pràcticament instantània després de perforar la bala el seu crani. Instants després va ser reduït per un policia a cops de porra i en sentir-se acorralat es va suïcidar disparant-se dos trets amb la mateixa pistola de l'atemptat. Canalejas va morir abans d'arribar a la seu del Ministeri de la Governació on va ser traslladat. Francisco Franco va publicar sota el pseudònim de Jakim Boor el llibre Masoneria on va acusar la maçoneria d'haver assassinat José Canalejas y Méndez, sent ell mateix maçó, per venjar-se de la seva rebel·lió.
No es pot saber amb certesa si l'atemptat va respondre a un pla premeditat o no; l'estada de Pardiñas a la zona podria haver obeït a la seva intenció d'atemptar contra Alfons XIII, car segons la recerca policial la presència de Canalejas a la Puerta del Sol no havia pogut estar prevista d'antuvi.

## Referències

* ↑ Comín Colomer, Eduardo. El Anarquismo contra España: de "La Mano Negra" a la huelga de "La Canadiense" (en castellà). Publicaciones Españolas, 1959.
* ↑ Morcillo Rosillo, 2007, p. 327-328.
* ↑ Jakim Boor (Francisco Franco), Masonería Enllaç a la descàrrega del llibre p.23
* ↑ Aguilar Esparver, 2012, p. 80.

## Bibliografia

* Aguilar Gavilán, Enrique «El asesinato de José Canalejas y su proyecto frustrado de nacionalización de la Monarquía» ( PDF). Ámbitos: revista de estudios de ciencias sociales y humanidades, 28, 2012, pàg. 79-86. Arxivat de l'original el 2014-10-30 [Consulta: 29 juny 2015].
* Morcillo Rosillo, Matilde «El asesinato de Canalejas en la Prensa española (1912)» (pdf). Revista de la Facultad de Educación de Albacete, 2007, pàg. 323-341.
* Naveros, José Miguel «Canalejas o la esperanza (12 noviembre 1912)» (pdf). Tiempo de historia. Año V, 49, 1978, pàg. 48-57. ISSN: 0210-7333.

## Enllaços externs

* Biografia i investigació sobre l'assassinat Arxivat 2006-05-06 a Wayback Machine.
# Enganyapastors galta-rogenc

L'enganyapastors galta-rogenc (Caprimulgus rufigena) és una espècie d'ocell de la família dels caprimúlgids (Caprimulgidae) que habita sabanes, estepes arbustives i semideserts del sud d'Angola, sud-oest de Zàmbia, Namíbia, Botswana, Zimbabwe, Moçambic i Sud-àfrica, excepte el Natal oriental i el sud de la Província del Cap.

## Referències

* ↑ «Enganyapastors galta-rogenc». Cercaterm. TERMCAT, Centre de Terminologia. Rev. 28 febrer 2025(català)
# Eladi Bergadà Porta

Eladi Bergadà Porta (Reus, 21 de gener de 1899 - segle XX) va ser un periodista català.
Era fill de Pelegrí Bergadà Pi, barretaire, de Reus i de Magdalena Porta Vidal, de Vila-seca. Vinculat als sectors republicans reusencs, va iniciar-se en el periodisme amb 18 anys a El Regenerador: setmanari republicà que va sortir el 1917 i a la Fulla del Centre Autonomista de Dependents del Comerç i de la Indústria del 1918 al 1920. Afiliat al Foment Nacionalista Republicà, des del 1917 va escriure articles de contingut polític i ideològic al seu portaveu Foment. El 1921 era un dels principals redactors del setmanari satíric Paricu on, sota el pseudònim de «Gutiérrez», escrivia la secció «El garrofer municipal», i feia divertides crítiques de la política de l'Ajuntament, organisme on treballava d'administratiu. El 1922 va ser un dels fundadors de l'Associació de la Premsa de Reus. Va formar part de la «minoria renovadora» que, dirigida per Joaquim Santasusagna, i integrada per Antoni Martí Bages, Jaume Sabater, Josep Miquel i Pàmies, i Pere Estrada van donar un impuls de qualitat a la Revista del Centre de Lectura en la seva tercera època. Va actuar molt activament en el camp dels esports i col·laborà amb el doctor Joan Domènech en la construcció d'un nou estadi pel club Reus Deportiu. Un fill seu, Eladi Bergadà Cañellas, va ser un dels fundadors de la secció d'hoquei sobre patins del Club Natació Reus Ploms el 1942, que el 1946 es proclamà campió d'Espanya.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 113.
* ↑ «Eladi Bergadà Cañellas». GEC. [Consulta: 14-V-2017].
# Ayumi Fujimura

Ayumi Fujimura (japonès: 藤村歩) (Tòquio, 3 de setembre de 1982) és una Seiyū japonesa. L'1 d'abril de 2019 va anunciar que posava punt-i-final a la seva carrera.

## Doblatges fets

L'ordre d'aquesta llista és personatge i sèrie.
Anime
* Karada Iokawa de Asatte no Houkou
* Miwa Kurushima de Bartender
* Chiharu Harukaze de Hayate the Combat Butler
* Ayano Kannagi de Kaze no Stigama
* Takuma Kurebayashi de Jigoku Shōjo Futakomori
* Shion de Naruto: Shippūden the Movie
* Marie Oset de Nishi no Yoki Majo

## Referències

* ↑ «藤村 歩» (en japanese). Arxivat de l'original el 22 gener 2012.
* ↑ Sherman, Jennifer «Voice Actress Ayumi Fujimura Goes on Indefinite Hiatus». Anime News Network, 01-04-2019.

## Enllaços externs

* (anglès) Base de dades de Anime news net
# Escola Prat de la Riba (Girona)

L'Escola Prat de la Riba és un edifici del municipi de Girona que forma part de l'Inventari del Patrimoni Arquitectònic de Catalunya. És un edifici de planta allargada amb diferents cossos perpendiculars. El cos central, actualment serveix de magatzem i no té ús escolar.

## Descripció

L'edifici s'ancora a la muntanya, passant de dos plantes a tres. El cos central és de planta baixa i quatre pisos. La façana és una combinació de diferents sòcols horitzontals, de pedra a la planta baixa, encoixinat al damunt i obra vista a l'última planta. L'accés es diferencia amb un cos acabat en frontó classicitzant. A nivell del carrer es remarca amb tres arcs de punt rodó que donen a una mena de porxo. Per la part interior, la part central divideix l'edifici en dues zones, la de l'esquerra amb espai arbrat i que dona als parvularis i la biblioteca, i el de la dreta on hi ha el pati de joc de la resta, on es relaciona amb l'escola a través d'un porxo d'arcs de punt rodó. Obertures diverses de llinda recta i emmarcades. Internament es distribueix per un passadís paral·lel a façana i les aules es troben a les façanes principal i posterior.
Als anys 80 s'arreglà l'edifici, que durant època franquista havia estat escola i alberg.

## Referències

* 1 2 3
# Edifici antiga agència de transports

L'Edifici antiga agència de transports és una construcció del municipi de Figueres (Alt Empordà) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres situat al centre de la ciutat. És un edifici de planta baixa amb les obertures desordenades, la central de les quals en arc de mig punt. La façana està arrebossada i estava pintada amb elements referents al seu ús anterior, tot i que avui costen de veure. L'element més destacat de l'edifici és la testera amb una obertura amb forma de mongeta al centre. Aquesta testera arrenca de dues volutes, una a cada extrem que ascendeixen piramidal i esgalonadament, creant formes corbes fins al punt més alt de la testera.
# Atenció primària

L'atenció primària de salut (APS) o simplement atenció primària (AP) és el nivell bàsic i inicial d'atenció sanitària; atenció basada en mètodes i tecnologia científicament sòlids i socialment acceptables. L'objectiu de l'atenció primària de salut és garantir la globalitat i continuïtat de l'atenció al llarg de tota la vida del pacient, actuant com a gestor i coordinador de casos i regulador de fluxos. Comprèn activitats de promoció de la salut, educació sanitària, prevenció de la malaltia, assistència sanitària, manteniment i recuperació de la salut, així com la rehabilitació física i el treball social.
Aquest model d'assistència sanitària ideal es va adoptar a la declaració de la Conferència Internacional d'Atenció Primària de Salut celebrada a Alma-Ata, Kazakhstan el 1978 (coneguda com la "Declaració d'Alma-Ata"), i es va convertir en un concepte bàsic de l'objectiu de la Salut per a tothom de l'Organització Mundial de la Salut. La Conferència Alma-Ata va mobilitzar un "moviment d'atenció primària de salut" de professionals i institucions, governs i organitzacions de la societat civil, investigadors i organitzacions de base que es van comprometre a abordar les desigualtats en salut "inacceptables políticament, socialment i econòmicament" de tots els països. Hi va haver molts factors que van inspirar l'APS; un exemple destacat van ser els metges descalços de la Xina.
Hom diferencia l'atenció especialitzada i l'atenció hospitalària de l'atenció primària. És el lloc habitual d'entrada al sistema sanitari i el lloc on es duen a terme tractament ambulatori o de poca complexitat tecnològica.
Encara que els factors sociodemogràfics, sens dubte, influeixen en la salut, un sistema sanitari orientat cap a l'atenció primària és una estratègia política de gran rellevància perquè el seu efecte és clar i relativament ràpid, en particular respecte a la prevenció de la progressió de la malaltia i els efectes de les lesions, sobretot a edats més primerenques.

## Referències

* ↑ Llei 16/2003, de 28 de maig, de cohesió i qualitat del Sistema Nacional de Salut (article 12). BOE. 2003/05/29, (128): 20573.
* ↑ Secretariat, WHO. «International Conference on Primary Health Care, Alma-Ata: twenty-fifth anniversary». Report by the Secretariat. WHO.
* ↑ Marcos, Cueto «The ORIGINS of Primary Health Care and SELECTIVE Primary Health Care.». Am J Public Health, 94, 11, 2004, pàg. 1864–1874. DOI: 10.2105/ajph.94.11.1864. PMC: 1448553. PMID: 15514221.
* ↑ Bulletin of the World Health Organization «Consensus during the Cold War: back to Alma-Ata». World Health Organization, 10-2008.
* ↑ Bulletin of the World Health Organization «China's village doctors take great strides». World Health Organization, 12-2008.
* ↑ «Starfield B. General Practice es an Integral Part of the Health System. 16th Nordic Conference on General Practice. Copenhagen, Denmark, May 13-16, 2009.». Arxivat de l'original el 2012-03-25. [Consulta: 4 febrer 2014].

## Vegeu també

* Llista de CAPs de Catalunya
* Volant (document)
* Classificació Internacional d'Atenció Primària

## Enllaços externs

* Xarxa Espanyola d'Atenció Primària (REAP)
# Enganyapastors gris

L'enganyapastors gris (Caprimulgus jotaka) és una espècie d'ocell de la família dels caprimúlgids (Caprimulgidae) que habita boscos oberts i de pins i terres de conreu ades de l'Himàlaia cap a l'est fins al sud-est asiàtic.

## Referències

* ↑ «Enganyapastors gris». Cercaterm. TERMCAT, Centre de Terminologia. Rev. 28 febrer 2025(català)
# Nicușor Stanciu

Nicholas 'Nicusor "Claudiu Stanciu (nascut el 7 de maig de 1993) és un jugador de futbol romanès juga amb el Damac FC i l'equip nacional de Romania. Pot jugar com a lateral o centrecampista ofensiu, i és reconegut per les seva habilitat.
El 2023, Stanciu va capitanear la seva selecció en els deu partits de la fase de classificació per a l'Euro 2024, marcant tres gols mentre Romania guanyava el seu grup sense perdre cap partit. El 7 de juny de 2024, va ser inclòs a la llista de 26 jugadors de Romania per a l'UEFA Euro 2024. El 17 de juny, va ser nomenat Jugador del Partit després de marcar el primer gol en una victòria per 3-0 contra Ucraïna en el partit inaugural, contribuint així a la primera victòria de Romania en aquesta competició en 24 anys. A més, es va convertir en el primer jugador a marcar en el torneig europeu mentre jugava en un club d'Aràbia Saudita, i el segon jugador d'un club no europeu després de Vladimír Weiss.

## Referències

* ↑ «UEFA Nations League 2021: Booking List before League phase Matchday 6». UEFA, 16-11-2020. Arxivat de l'original el 28 novembre 2020. [Consulta: 23 novembre 2020].
* ↑ «VICTORIE cu Elveția și mergem la EURO 2024 de pe primul loc în grupă! | FEDERAȚIA ROMÂNĂ DE FOTBAL». [Consulta: 15 gener 2025].
* ↑ «Lotul României pentru EURO 2024 | FEDERAȚIA ROMÂNĂ DE FOTBAL». [Consulta: 15 gener 2025].
* ↑ UEFA.com. «Romania 3-0 Ukraine: Tricolorii cruise to victory in Group E opener» (en anglès). [Consulta: 15 gener 2025].
* ↑ «Đăng Nhập Kubet» (en anglès americà), 26-09-2024. [Consulta: 15 gener 2025].
* ↑ «Romania earns first Euros win in 24 years while Ukraine apologizes for 3-0 loss» (en anglès), 17-06-2024. [Consulta: 15 gener 2025].
* ↑ «Euro 2024 - Romania 3-0 Ukraine: Nicolae Stanciu scores goal of the tournament contender in thumping victory» (en anglès). Sky Sports. Arxivat de l'original el 2024-08-04.
# Escola Professional de la Dona

L'Escola Professional de la Dona o Escola de la Dona és una institució educativa fundada per la Diputació de Barcelona el 1883 al carrer de la Pietat de Barcelona per garantir la formació integral de les dones i afavorir el seu desenvolupament personal, la participació activa com a ciutadanes i la seva promoció professional. L'escola està situada al carrer Sant Pere Més Baix 7, de Barcelona, a l'espai Francesca Bonnemaison. s'hi fan cursos d'art, cuina i nutrició, moda, llengües, comunicació i expressió, gestió, tecnologia, cultura i humanitats.

## Referències

* ↑ Tarín, Santiago «Mujeres de Barcelona». La Vanguardia, 22-02-2010 [Consulta: 1r novembre 2013].
* ↑ «Web Escola de la dona».

## Enllaços externs

* Escola Professional de la Dona - Lloc web oficial
# Edifici d'Obres Públiques (Tarragona)

L'Edifici d'Obres Públiques és una obra historicista de Tarragona protegida com a Bé Cultural d'Interès Local.

## Descripció

Edifici de l'última època modernista, de dues plantes. A la planta baixa les arcades de la porta són fistonades. A la planta primera els finestrals són ornats amb elements goticistes.
# Tinea

Tinea és un gènere de lepidòpters tineoïdeus de la família dels tinèids (Tineidae).

## Característiques

Aquest gènere inclou arnes dels fongs. El gènere tenia abans moltes més espècies però algunes han passat actualment a altres gèneres.

## Taxonomia

* Tinea apicimaculella Chambers, 1875
* Tinea basifasciella Ragonot, 1895
* Tinea behrensella Chambers, 1875
* Tinea bothniella Svensson, 1953
* Tinea carnariella Clemens, 1859
* Tinea chaotica Meyrick, 1893
* Tinea columbariella Wocke, 1877
* Tinea corynephora Turner, 1927
* Tinea croceoverticella Chambers, 1876
* Tinea drymonoma Turner, 1923
* Tinea dubiella Stainton, 1859
* Tinea flavescentella Haworth, 1828
* Tinea flavofimbriella (Chrétien, 1925)
* Tinea grumella Zeller, 1873
* Tinea irrepta Braun, 1926
* Tinea lanella Pierce & Metcalfe, 1934
* Tinea mandarinella Dietz, 1905
* Tinea melanoptycha (Turner, 1939)
* Tinea messalina Robinson, 1979
* Tinea misceella Chambers, 1873
* Tinea murariella Staudinger, 1859
* Tinea niveocapitella Chambers, 1875
* Tinea occidentella Chambers, 1880
* Tinea omichlopis Meyrick, 1928 (= T. nonimella)
* Tinea pallescentella Stainton, 1851 (= T. galeatella)
* Tinea pellionella – Case-bearing Clothes Moth
* Tinea poecilella Rebel, 1940
* Tinea porphyrota Meyrick, 1893 (provisonalment)
* Tinea semifulvella
* Tinea steueri Petersen, 1966
* Tinea straminiella Chambers, 1873
* Tinea svenssoni Opheim, 1965
* Tinea thoracestrigella Chambers, 1876
* Tinea translucens Meyrick, 1917
* Tinea tridectis Meyrick, 1893
* Tinea trinotella
* Tinea unomaculella Chambers, 1875
* Tinea xanthostictella Dietz, 1905

## Referències

* ↑ Pitkin & Jenkins (2004), FE (2009), and see references in Savela (2009)

## Enllaços externs

* Australian Biological Resources Study (ABRS) (2008): Australian Faunal Directory – Tinea. Version of 2008-OCT-09. Retrieved 2010-MAY-03.
* Fauna Europaea (FE) (2009): Tinea Arxivat 2011-06-22 a Wayback Machine.. Version 2.1, 2009-DEC-22. Retrieved 2010-MAY-03.
* Pitkin, Brian & Jenkins, Paul (2004): Butterflies and Moths of the World, Generic Names and their Type-species – Tinea. Version of 2004-NOV-05. Retrieved 2010-MAY-05.
* Robinson, Gaden S. [2010]: Global Taxonomic Database of Tineidae (Lepidoptera). Retrieved 2010-MAY-05.
* Savela, Markku (2009): Markku Savela's Lepidoptera and some other life forms – Tinea. Version of 2009-AUG-20. Retrieved 2010-MAY-03.
Viccionari
# Gerald Ridsdale

Gerald Francis Ridsdale (St Arnaud, Victòria, 1934 - 19 de febrer de 2025) va ser un sacerdot catòlic australià laïcitzat, condemnat per múltiples delictes d'abús sexual a menors. Ordenat el 1961, va exercir en diverses parròquies fins que el 1994 va rebre la primera condemna, acumulant fins a 192 delictes i 40 anys de presó. Es va revelar que formava part d'una xarxa de pederàstia a Ballarat durant els anys 70. Va morir a la presó.

## Referències

* ↑ Guillén, Sergi. «Mor a presó el pederasta Gerald Ridsdale». [Consulta: 19 febrer 2025].
# Engelbek

L'Engelbek (en baix alemany Engelbeek) també anomenat Mühlenbach és un riu d'Alemanya que neix al nucli de Beckedorf del municipi de Seevetal a l'estat de Baixa Saxònia. Desemboca, entubat, al Seevekanal a Harburg a prop de la fàbrica Phoenix. El Nymphengraben i el Schulteichgraben en són afluents.
El riu que va ser canalitzat i rectificat als anys 1960, va ser renaturalitzat des del 2005, una operació que va reduir les inundacions a les seves ribes i que va augmentar la biodiversitat. L'associació per a la protecció de la natura NABU, els riberencs i els alumnes dels instituts Alexander von Humboldt i Niels Stensen, dues escoles establertes al seu marge van col·laborar al projecte Lebendige Engelbek (Engelbek viu). un programa d'accions concretes per a la renaturalització del curs d'aigua. L'obra que va obtindre resultats concrets en pocs anys, no està acabada i les organitzacions riberenques continuen a cercar ajuda per a continuar el projecte.
* L'Engelbek, poc abans de desaparèixer entubat a prop de la seva embocadura al Sevekanal
* Resclosa de desguàs de l'Engelbek a l'eixida del pantà de l'Außenmühlenteich
* L'Engelbek a Wilstorf
* Pont a l'Engelbek a Langenbek
* Estanya a l'Engelbek a Sinstorf

## Referències

* ↑ Lebendige Engelbek Arxivat 2013-07-19 a Wayback Machine., Hamburg, WasserLand Ingenieurbüro, consultat el 27 d'octubre 2011
* ↑ Harburg feiert die Renaturierung der Engelbek, Hamburger Abendblatt, Hamburg, 26 d'agost de 2011, (traducció: Harburg celebra la renaturalització de l'Engelbek)
* ↑ Für eine lebendige Engelbek. NABU sucht Helfer für Gewässerschutzaktion an der Engelbek in Harburg, (traducció: Per a un Engelbek viu: NABU cerca persones que volen ajudar a protegir l'Engelbek)